cyanic-selkie/wikianc huggingface dataset:
Alonso de Ercilla y Zúñiga
Alonso de Ercilla y Zúñiga (født 7. august 1533 i Madrid, død 29. november 1594 samme sted) var en spansk adelsmann, soldat og poet.
Karriere
I 1548 ble han gjort til pasje for tronarvingen, den senere Filip II av Spania. I denne egenskapen besøkte han Italia, Tyskland og Nederlendene, og var tilstede ved ekteskapet for sin herre til Maria I av England i 1554. Da han hørte om en ekspedisjon var under forberedelse for å legge under seg mapuchefolket i Chile ble han med denne i 1556 ifølge til García Hurtado de Mendoza, marki av Cañete, nylig utnevnt guvernør og kommandant av Chile, hvor de innfødte hadde gjort opprør. Tilsynelatende ble han i Chile i 17 måneder, mellom 1557 og 1559. Han deltok i kamper i Lagunillas, Quiapo og Millarapue, og var vitne til Caupolicáns død, og denne ble siden hovedfigur i hans diktverk La Araucana.
Han utmerket seg i den påfølgende hærtoktet, men etter en kamp med en medsoldat ble han dømt til døden i 1558 av sin general García Hurtado de Mendoza. Dommen ble omgjort til fengsel, men Ercilla ble hurtig løslatt og deltok i slaget ved Quipeo den 14. desember 1558.
I 1562 kom han tilbake til Spania og besøkte da Italia, Tyskland, Böhmen, og i 1570 giftet han seg med Maria de Bathn, en dame fjernet knyttet til familien Santa Cruz. I 1571 ble han gjort til ridder av Santiago-ordenen, og i 1578 ble ansatt av Filip II på en delegasjon til Zaragoza. Han klagde over å leve i fattigdom, men ved sin død etterlot han seg en beskjeden formue, og han var opplagt misfornøyd med ikke å bli tilbudt en posisjon i statsadministrasjonen.
Litterært liv
Hans viktigste litterære verk er La Araucana (Araukanernes sang), et lengre dikt som var basert på hendelsen i de krigene som han hadde deltatt i. Diktet består av tre deler, hvor det første er skrevet i Chile og ble utgitt i 1578. Det består av fortelling på vers som videreformidler de historiske fakta. Det andre ble utgitt i 1578 og er belemret med visjoner og andre romantiske mekanismer, og det tredje som kom i 1589–1590 inneholder i tillegg til hovedtemaet en rekke episoder som er stort sett ikke relevante. Til tross for diktverkets ujevne framtoning er det mange litterater som betrakter diktet som det mest vellykte eposet under renessansen i den klassiske stilen som ble skrevet på spansk.
La Araucana er et episk dikt om en militær eksaltasjon i 37 «cantos» hvor fortelleren legger den viktigste delen på Araucokrigen mot mapuchefolket, det vil si mot araukanerne, derav tittelen, og som Ercilla begynte å skrive på i løpet av hærtoktet.
1126 Otero
1126 Otero er en hovedbelteasteroide. Den ble oppdaget 11. januar 1929 av Karl Wilhelm Reinmuth ved Landessternwarte Heidelberg-Königstuhl i Heidelberg.
Kvalifisering til EM i fotball 2008, gruppe A
Gruppe A var én av syv kvalifiseringsgrupper til Fotball-EM 2008. De to beste lagene i hver gruppe var direkte kvalifisert til sluttspillet.
Gruppe A har åtte lag, og det gjør gruppa til den største EM- eller VM-kvalifiseringsgruppa som noen gang har blitt avholdt i europeisk fotball.
Gruppa åpnet med kampen mellom Belgia og Kasakhstan, bortelagets første EM-kvalifiseringskamp etter at forbundet meldte seg ut av AFC og inn i UEFA i 2002. Kasakhstan tok ett poeng på tolv kamper i VM-kvalifseringen 2006, men tok sitt andre poeng i Europa med uavgjort 0–0, ett «sjokk» ifølge Reuters' rapport. Hjemmelaget ropte på straffe tre ganger, og hadde ballen i nesten 80 % av tiden, men Kasakhstan hadde også en stor sjanse i hver omgang. Belgia ble buet av banen av frustrerte hjemmesupportere.
To kamper ble spilt 2. september: Serbia slo Aserbajdsjan 1–0 i et tomt stadion i Beograd, en straff idømt av UEFA etter problemer under VM-kvalifiseringskampen mot Bosnia i oktober 2005, mens 2006 års VM-deltaker Polen tapte sin første hjemmekamp, akkurat som i 2004 hvor de slutt endte som nummer tre i gruppa bak Latvia. Sluttresultatet ble 3–1 til gjestende Finland etter to mål av Jari Litmanen. Enkle feil i Polens forsvar – en dårlig klarering fra keeper og en holding som førte til utvisning og straffespark – gjorde at Finland ledet med 2–0 med et kvarter igjen å spille, og Mika Väyrynen la på til 3–0 da seks minutter gjensto, før Polen fikk et trøstemål.
Den 8. oktober ble det spilt fire kamper i gruppa. Kasakhstan fikk sitt første tap, med 0–1 hjemme for Polen, mens Armenia tok sitt første poeng i en målløs hjemmekamp mot Finland. Serbia benyttet anledningen til å passere Finland på tabellen etter det som ble beskrevet av Reuters som en «fortjent» hjemmeseier over Belgia, tross et belgisk skudd i tverrliggeren og ett like utenfor lengste stolpe. Portugal fikk sin første seier med 3–0 over Aserbajdsjan, men fortsatte kvalifiseringen med et 1–2-tap i Polen, hvor Portugals mål var et trøstemål i kampens siste minutt. Ebi Smolarek satte inn Polens to mål i deres første seier over Portugal siden VM 1986. Serbia og Finland beholdt de to øverste plassene i gruppa etter henholdsvis 3–0 hjemme og 2–0 borte, mens Belgia satte tre mål mot Aserbajdsjan og holdt tredjeplassen foran Polen.
Etter fire måneders pause begynte kvalifiseringen igjen med to runder i mars. Gruppeleder Finland stod over runden 24. mars, og Serbia hadde muligheten til å ta over ledelsen med en seier i Kasakhstan, som aldri hadde scoret på hjemmebane i en UEFA-kvalifiseringskamp. Kairat Asjirbekov og Nurbol Zjumaskalijev sørget for 2–0-ledelse ett kvarter inn i andre omgang, og selv om Nikola Zigic reduserte, dro Serbia fra Almaty uten poeng, men med en karantene til Zigic grunnet rødt kort. Serbias trener Javier Clemente måtte tåle kraftig kritikk fra serbisk presse etter tapet, spesielt fordi han hadde tatt ut to ungdommer i forsvarsfireren i stedet for veteranene Mladen Krstajic and Ivica Dragutinovic. Portugal nedsablet Belgia 4–0 på hjemmebane, i en kamp hvor Belgia hadde to skudd mot mål, men det tok 52 minutter før Nuno Gomes sprakk nullen for hjemmelaget. Portugal avanserte til tredjeplass, bak Finland og Polen, som scoret to mål i de første seks minuttene mot Aserbajdsjan og til slutt vant 5–0.
I neste spilleomgang var det Finlands tur til å gå på et overraskende tap. Aserbajdsjan, som ikke hadde vunnet en kvalifiseringskamp siden møtet med Serbia og Montenegro i mars 2003, vant 1–0 i en «hendelsesfattig kamp», Polen fortsatte sin gode form med 1–0 hjemme mot Armenia etter mål av Maciej Zurawski, Polens sjette kamp på rad uten tap, og de tok dermed en ledelse på fem poeng med en kamp mer spilt ettersom Serbia og Portugal spilte uavgjort 1–1 i Beograd. Portugal tok ledelsen, men Serbia utlignet åtte minutter før pause, og forsvarte seg med «ryggen mot veggen» ifølge trener Clemente i andre omgang. Vladimir Stojkovic holdt buret rent i andre omgang, tross gode langskudd fra Cardoso Tiago og Cristiano Ronaldo.
Kvalifiseringen tok til igjen i juni, med kamper for alle åtte lagene i gruppa. Polen, Serbia og Portugal, de tre øverste lagene på tabellen, tok alle seire på bortebane; Polen lå under 0–1 for Aserbajdsjan i en time, men snudde og vant 3–1, mens Portugal slo Belgia for andre gang på tre måneder, takket være et langskudd fra Helder Postiga foran 45 000 tilskuere i Brussel. Polen klarte imidlertid ikke å holde på sin gode form, og gikk på et tap for første gang på åtte kamper med 0–1 i Armenia, et resultat Ritzau beskrev som «sensasjonelt». Serbia og Portugal spilte ikke, og lå dermed fem poeng bak Polen med to kamper mindre spilt, mens Finland økte forspranget til Belgia til sju poeng etter å ha beseiret Belgia med 2–0 i en kamp som ble stoppet i seks minutter grunnet en ugle som satte seg midt på banen. I den siste kampen i gruppa spilte Kasakhstan og Aserbajdsjan uavgjort, og disse to lagene inntok etter Armenias seier de to nederste plassene på tabellen.
Den 23. juni avgjorde UEFA at kampene mellom Aserbajdsjan og Armenia skulle avlyses; Aserbajdsjan  nektet å være vertskap for Armenia, og ville spille kampene på nøytral grunn, men ingen nøytral grunn kunne finnes og UEFA besluttet til sist å avlyse kampene og gi begge lag null poeng.
Gudrunfeltet
Gudrunfeltet er et oljefelt på norsk kontinentalsokkel, lokalisert i blokk 15/3. Feltet ligger om lag 55 km nord for Sleipnerfeltet. Sigrun er lokalisert 11 km sørøst for Gudrun. Gudrun er et felt med høy temperatur og høyt trykk. Vanndypet i området er om lag 109 meter.
Statoil Petroleum AS har, på vegne av rettighetshaverne i utvinningstillatelse 025, fått godkjenning av plan for utbygging og drift av Gudrunfeltet.
Produsert olje og rikgass vil bli transportert til Sleipner via separate rørledninger.
Beredskap
En har valgt å bruke fritt-fall-livbåter for evakuering til sjø.
Prosess
Gudrun innretningen er planlagt med et prosessanlegg for delvis prosessering av olje og gass, samt behandling av produsert vann. Olje, gass og produsertvann separeres gjennom to trinns separasjon. Oljen fra innløpsseparator blandes med ferskvann for å vaske oljestrømmen slik at saltinnholdet reduseres. Oljen føres til andre trinns separator der den separeres på et lavere trykk og vann og gass fjernes. Etter dette kjøles oljen og tilslutt pumpes denne ustabiliserte oljen gjennom rørledning til Sleipner A innretningen for videre behandling.
Den separerte gassen fra innløpsseparator kjøles og væske fjernes fra gassen. Gassen fra andre trinns separator kjøles, væske fjernes og gassen rekomprimeres til innløpsseparator trykk gjennom to trinns kompresjon. Gassen blandes med gass fra innløpsseparator og eksporteres i rørledning til Sleipner A for videre behandling.
Det produserte vannet som skilles ut føres til et fullskala renseanlegg for produsert vann. Renseanlegget består av hydrosykloner, avgassingstank og flotasjonsenhet. Det produserte vannet slippes ut til sjø etter rensing.
Strøm
Det vil ikke være kraftgenerering på Gudrun. En sjøkabel vil forsyne Gudrun med elektrisk kraft fra Sleipner. For å sikre kraftforsyning til nødfunksjoner, dersom kraftforsyning fra Sleipner faller ut, blir en dieseldrevet nødstrømsgenerator installert.
Boligmodul
Boligkvarteret skal bygges med 40 lugarer. Det planlegges med en fast bemanning på 14 personer per skift.
Understell
Stålunderstell ble bygget på Aker Verdal og installert i 2011.
Stålunderstell er en fagverksplattform (engelsk jacket) består av fire bein, og er pælefundamentert. Det skal bære en dekksvekt på 19.000 tonn. Toppen av jacketen er 26*40m og bunnen 40*40m. Vekten av understellet er ca 7 100 tonn og pælene ca 3 500 tonn. Jacketen har fire støpte knutepunkter, og resten sveist. Avstanden fra undersiden av dekket og midlere vannstand vil være 25 m.
Fundamentet består av fire 84 tommers vertikale skjørtepæler i hvert hjørne. De er pælt 48m ned i bakken.
Tilknytning til andre anlegg
De eksisterende anleggene på Sleipner modifiseres for å kunne ta i mot og videreprosessere olje og gass fra Gudrun. Modifikasjoner vil være knyttet til mottakssystem, innløpsseparator, olje- og gassmåling, Gudrun strømforsyning og CO2 fjerningskapasitet.
Kårstøanlegget vil motta olje fra Gudrun, modifikasjones med hensyn til vannutskilling og vannbehandling, behandling av voks og asfaltener og tilpasning av prosesstoget.
Praia (andre betydninger)
Praia har flere betydninger
Goodbye Tonight
Goodbye Tonight er den femte og den siste singlen fra Lostprophets sitt andre studioalbum Start Something. Singlen Goodbye Tonight gjorde det ikke så bra sammenliknet med hvor godt "Burn Burn" og "Last Train Home" gjorde det i Europa og Nord-Amerika, men det betyr ikke at singlen var dårlig, for singlen fikk mye oppmerksomhet av radioen.
Last Summer kom på Top 13 på UK Singles Chart. Singlen klarte seg veldig bra.
Vinyl
Man hvet ikke mye om vinylen for det ble bare lagd 2 500 kopier av den.
Chloe Greenfield
Chloe Linnea Ayla Greenfield (født 7. juli 1995 i Detroit i Michigan) er en amerikansk skuespiller. Hun er mest kjent for rollen i spillefilmen 8 Mile fra 2002, der hun spilte Lily, lillesøsteren til Eminems rollefigur Jimmy «B-Rabbit» Smith, Jr. Hun spiller i 2008 i TV-serien Akutten, som blant annet blir vist på TV3.
Den andre kampanjen i Fransk Indokina
Den andre kampanjen i Fransk Indokina var en japansk operasjon i Kambodsja, Laos og Vietnam i løpet av de siste månedene av andre verdenskrig. På denne tiden fungerte ikke mesteparten av Vietnam som en koloni. Den eneste delen av landet som fortsatt minnet om en koloni, var Cochinkina.
Kampanjen resulterte i en kort-levd selvstendighet for de tre indokinesiske landene, og fullstendig utslettelse av Frankrikes kontroll over regionen. Viet Minh kjempet mot den japanske okkupasjonsmakten, og Frankrike gjorde seg klar til å intervenere på en effektiv måte, men Japan kapitulerte til Viet Minh før noen større militære engasjementer kunne finne sted.
Space Oddity
Space Oddity, også kjent som David Bowie er det andre albumet fra 1969 av den britiske artisten David Bowie. Albumet ble opprinnelig lansert i Storbritannia under tittelen David Bowie og i USA som Man of Words/Man of Music, men relansert i 1972 under den tittelen som seinere er blitt stående.
Tittelsporet er et i hovedsak akustisk nummer, forsterka med Bowies Stylophone, et elektronisk orgel i lommeformat. Tittel og tema henter inspirasjon fra Stanley Kubricks film 2001: A Space Odyssey. Teksten innfører skikkelsen Major Tom, som skulle dukke opp i Bowies tekster seinere. «Unwashed and Somewhat Slightly Dazed» med munnspill og snerrende vokal er tydelig inspirert av Bob Dylan. «Letter to Hermione» er en avskjed med Bowies tidligere kjæreste Hermione Farthingale. «Cygnet Committee» med sin Messias-liknende hovedperson inneholder en kritikk av hippiebevegelsens tilbøyeligheter til å følge enhver karismatisk leder. «Janine» er interessant ved at den foregriper et tema som Bowie skulle vende tilbake til på 1970-tallet – den fragmenterte personligheten: «But if you took an axe to me, you’d kill another man not me at all».
Side 2
«(Don't Sit Down)» ble utelatt ved nyutgivelsen i 1972.
Step One
Step One er et musikkalbum med Steps fra 1998.
Alexandre Antonio Tombini
Alexandre Antonio Tombini (født 9. desember 1963 i Porto Alegre) er en brasiliansk økonom, som fra januar 2011 til juni 2016 var sentralbanksjef i Brasils sentralbank (Banco Central do Brasil).
Han et utdannet Bachelor in Economics fra Universidade de Brasília i 1984, og han har en doktorgrad (Ph.D.) fra University of Illinois, som han oppnådde i august 1991.
Fra september 1991 til desember 1992 var han koordinator for internasjonale analyser i det brasilianske finansdepartementet (Ministeriet for økonomi, finans og planlegging). Der var han bl.a. ansvarlig for driften av deres økonometriske modell, «Global Econometric Model», som var utviklet av London Business School, og han var også redaktør for finansdepartementets kvartalsvise utgivelse, «Boletim de Economia Internacional».
Fra mars 1993 til desember 1994 var han gjesteprofessor ved Universidade de Brasília. Her undeviste han i internasjonal økonomi, prosjektevaluering, økonometri, tidsrekker og introduksjonskurs i sosialøkonomi. Parallelt med dette jobbet han fortsatt i finansdepartementet; han jobbet i sekretariatet for økonomisk politikk fra desember 1992 til januar 1995, der han jobbet som koordinator for utenrikssaker. Han ledet også den gruppen som forhandlet fram Mercosurs felles tollsatser. Etter dette jobbet han for Presidentens Kontor, som spesialrådgiver for utenrikshandelskammeret.
Tombini begynte i sentralbanken i mai 1998, som seniorrådgiver overfor styret, og han var kontaktpunkt mellom visesentralbanksjefen med ansvaret for overvåkning av finansnæringen og internasjonale insitusjoner som Den internasjonale bank for gjenoppbygging og utvikling og Den internasjonale oppgjørsbanken. I mars 1999 overtok han som leder for sentralbankens forskningsavdeling, der han jobbet fram til juni 2001.
I juli 2001 begynte han å jobbe i IMF i Washington, D.C., som seniorrådgiver for den administrerende direktør, og som styremedlem, i det brasilianske representasjonskontoret. Her jobbet han særlig med analyser og presentasjoner av saker som berører Brasil, og han deltok i forhandlingene om Brasils IMF-baserte programmer og utarbeidelsen av de kvartalsvise rapportene om disse programmene.
Han vendte tilbake til sentralbanken i juni 2005. Først var han visesentralbanksjef med ansvar for økonomisk forskning, fram til april 2006, deretter visesentralbanksjef med ansvar for internasjonale saker i to måneder fram til juni 2006. Fra april 2006 til desember 2010 var han visesentralbanksjef med ansvar for regulering og organisering av finansnæringen. Da sentralbanksjef Henrique de Campos Meirelles gikk av etter 8 år i stillingen, 31. desember 2010, overtok Tombini som sentralbanksjef fra januar 2011. Han gikk av i juni 2016, og stillingen ble da overtatt av Ilan Goldfajn.
Fylkesvei 666
Fylkesvei 666 (Fv666) går mellom Batnfjordsøra i Gjemnes og Toven i Molde. Veiens lengde er 46,9 km.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Fanden
Fanden (fra dansk fanden, på norsk også faen og svensk fan) er et folkelig, ofte litt spøkefullt navn i skandinaviske språk på «den onde» eller et ondt vesen som tilsvarer djevelen i kristendommen. Begrepet blir ikke brukt i høytidelige, religiøse og bibelske sammenhenger, men er en vanlig personifisering i folketro og folkediktning, for eksempel i eventyr og sagn, der fanden ofte er ute for å fange sjeler. Denne skikkelsen framstilles noe mindre farlig og mektig enn Satan i Bibelen, og flere folkeeventyr handler om hvordan folk lurer fanden, blant annet for inntekten hans.
Ordet fanden forekommer i flere ordtak og snakkemåter. Det er i ulike varianter også forsterkende kraftuttrykk og banneord både i norsk, svensk, dansk, islandsk og færøysk; i Norge er formen faen vanligst.
Andre folkelige betegnelser på djevelen er blant andre Gammel-Erik og Tykje.
Etymologi og synonymer
Ordet fanden har sannsynligvis oppstått som en videreutvikling av det norrønne fjándi, «fiende», som i middelalderen også ble brukt om djevelen. En annen forklaring sier at ordet opprinnelig kommer fra det gamle tyske eller frisiske ordet fannen, som betyr å «friste», og særlig presens partisippformen fandiand, «fristende».
Fanden (skrevet med liten forbokstav) har også blitt vanlig i banning. På svensk er hovedformen fan. Den er også vanlig i Norge.
Å bruke en demons rette navn kunne ifølge folketroen i uheldigste fall virke som en påkallelse av onde krefter, og slike navn ble derfor unngått eller erstattet med nøytrale ord og mer spøkefulle eufemismer. Fanden er en slik formildende omskrivning av navnet på djevelen. Det er flere tilsvarende folkelige navn og betegnelser på skikkelsen.
Banneord
Flere av navnene på fanden blir ofte brukt med gentivs-s i kraftuttrykk, for eksempel «faens kvinnfolk», «din fennens hurpe« (fra Gabriel Scotts roman Fant) og «pokkers til kar».
Eventyr
Det er flere norske folkeeventyr der fanden opptrer, deriblant Gutten og Fanden (også kalt Fanden i nøtta), utgitt første gang i 1843 og Fanden og futen, utgitt i 1876.
Fandens slåtter
Fanden ble i folketroen regnet som en mester i slåttetrall og felespill. Han ble også regnet som en dyktig læremester særlig på hardingfele. En lang rekke slåtter sies å komme fra fanden, blant andre:
Ordtak
Fanden nevnes i flere ordtak og munnhell.
Michael Sheen
Michael Christopher Sheen (født 5. februar 1969) er en walisisk scene-, film- og fjernsynsskuespiller. Sheen utdannet seg ved Royal Academy of Dramatic Art i London i England og gjorde sin profesjonelle debut mot Vanessa Redgrave i When She Danced på Globe Theatre i 1991. Han arbeidet hovedsakelig på scenen gjennom hele nittitallet, og mens han gjorde sporadiske sceneopptredender, har han i hovedsak vært å se i film og fjernsyn siden 2003.
Han er kjent for sine skildringer av offentlige personer, som Kenneth Williams i Fantabulosa! (2006), som David Frost i Frost/Nixon (2008), som Brian Clough i The Damned United (2009), og som Tony Blair i The Deal (2003), The Queen (2006) og The Special Relationship (2010).
Sheen ble i 2009 utnevnt til offiser (OBE) av Order of the British Empire.
Han spilte rollen som advokaten «Roland Blum» i tredje sesong av den amerikanske TV-dramaserien The Good Fight.
Steps
Steps var en britisk popgruppe satt sammen av Tim Byrne, og som eksisterte fra 1997 til 2001. De ble gjenforent første gang fra 2011-2013 og andre gang i 2017 til dags dato.
Biografi
30. oktober 2000 ble albumet Buzz utgitt med produsentene Mark Topham, Karl Twigg, Pete Waterman, David Kreuger, Jörgen Elofsson, Andrew Frampton, Ray Hedges, Andy Goldmark, Riprock'n'Alex, Andreas Romdhane, Graham Stack, Jimmy Bralower, og Chris Porterog. Singlene fra denne utgivelsen var Better the Devil You Know, Summer of Love, Stomp, It's The Way You Make Me Feel og Here And Now/You'll Be Sorry.
Steps ble oppløst i 2001, samtidig ble samlealbumet Gold: Greatest Hits utgitt med singelen Words Are Not Enough/I Know Him So Well. Singelen var også med på samlealbumet The Last Dance som ble utgitt 25. november 2002.
October
Sporliste
All musikken er skrevet av U2, alle tekstene er skrevet av Bono.
Kinesjma
Kinesjma (russisk: Кинешма) er den nest største byen i Ivanovo oblast i Russland. Den ligger rundt 90 km nordøst for Ivanovo, og strekker seg over 15 kilometer langs Volga. Innbyggertall: 95 233 (folketelling 2002)
Historie
Kinesjma ble første gang nevnt som en posad i 1429. I 1504 ga Ivan III den til fyrst Fjodor Belskij, som flyktet til Moskva fra Litauen og giftet seg med Ivans niese. Senere ga Ivan den grusomme Kinesjma til Ivan Sjuiskij, men etter sistnevntes død ble den returnert til tsaren i 1587. På 15- og 1600-tallet var Kinesjma et betydelig senter for fiskeri, som leverte stør til tsarens bord. I 1608 ble byen plyndret av polakkene to ganger. Fra 1700-tallet har byens hovedindustri vært fremstilling av tekstiler.
Severdigheter
Kinesjmas viktigste landemerke er Treenighetskatedralen, bygget i 1838–1845 i en typisk nyklassisistisk arkitektur. Det er også flere 1700-tallskirker i byen.
Kristian Djurhuus’ tredje regjering
Kristian Djurhuus’ tredje regjering var Færøyenes regjering fra 19. november 1968 til 12. desember 1970. Det var en flertallsregjering utgått fra Sambandsflokkurin, Javnaðarflokkurin og Sjálvstýrisflokkurin. Den ble dannet av Kristian Djurhuus da den forrige regjeringssjefen, Peter Mohr Dam, døde i 1968. Regjeringssamarbeidet fortsatte etter lagtingsvalget i november 1970, da Djurhuus gikk ut av politikken, og Atli Dam overtok som regjeringssjef.
Steptacular
Steptacular er et musikkalbum med Steps, utgitt 25. oktober 1999.
Albumet ble innspilt fra 1998 til 1999, og inneholder noen spor fra albumet Step One.
Dirty Pretty Things
Dirty Pretty Things er en britisk thrillerfilm fra 2002, regissert av Stephen Frears. Hovedrollene innehas av Chiwetel Ejiofor og Audrey Tautou. Filmen hadde premiere 13. desember 2002, og ble nominert til Oscar for beste originalmanus.
Handlingsreferat
Okwe er en vest-afrikansk innvandrer som befinner seg ulovlig i Storbritannia. Han kjører drosje i London på dagtid, og arbeider i resepsjonen på et hotell om natten. Hotellet er bemannet med mange innvandrere, både lovlige og ulovlige. Okwe holder seg våken ved å tygge khat. Okwe var doktor i hjemlandet, og ble tvunget til å flykte etter å ha blitt falskt anklaget for å ha myrdet hans kone. I London blir han presset til å gi medisinsk behandling til andre fattige innvandrere, inkludert andre drosje-sjåfører med kjønnssykdommer. Okwes venn Guo Yi, en ansatt ved et sykehus, forsyner ham med antibiotika i all hemmelighet.
En prostituert kjent som Juliette, som driver sin handel fra hotellet, forteller Okwe om et tett toalett i et av hotellrommene. Han forsøker å fikse problemet, men oppdager et menneskelig hjerte. Hotell-sjefen, Juan, arrangerer en rekke ulovlige operasjoner ved hotellet hvor innvandrere bytter indre organger i bytte mot falske pass. Juan oppdager Okwes fortid som lege, og presser ham til å bli med på operasjoner som kirurg - men Okwe nekter.
Senay er en muslim fra Tyrkia som søker asyl i Storbritannia, som også arbeider ved hotellet som renholder. Innvandringsstatusen hennes gjør at hun kan bli i Storbritannia forutsatt at hun ikke jobber. Hotellet er en perfekt jobb fordi hun ikke er arbeider der offisielt. Hun lar Okwe sove på hennes sofa når hun ikke er hjemme, ettersom hun kommer fra en konservativ kultur hvor menn og kvinner som ikke er gift med hverandre, aldri skal overnatte sammen, under samme tak. Senay mister jobben ved hotellet, og i desperasjon godtar hun å bytte en nyre mot et nytt pass. Okwe forsøker også å skaffe seg ny identitet, og reise tilbake til sin unge datter i Nigeria. Senay planlegger å starte et nytt liv i New York City.
Den kongelige thailandske hær
Den kongelige thailandske hær er en forsvarsgren i Thailand. Hærsjefen er general Narongpan Jitkaewthae.
Lederskap
I 2020 strammet kongehuset grepet om Thailands hær ved å fylle ledende stillinger i hæren med sin egen gruppe, de såkalte Røde skjortekant-soldatene. De har tatt navn fra T-skjortene med rød skjortekant som brukes under og etter det tre måneder lange treningsprogrammet for kongens elitesoldater.
General Narongpan Jitkaewthae tok over kommandoen som hærsjef den 1. oktober 2020. Han har tidligere vært befal for en kontigent som har kjempet mot separatistene i sør, og er medlem av kongens garde korps 904. Tallet 904 er kodenavnet kong Vajiralongkorn fikk tildelt av det thailandske politiet da han var kronprins.
1127 Mimi
1127 Mimi er en hovedbelteasteroide. Den ble oppdaget 13. januar 1929 av Sylvain Julien Victor Arend ved Observatoire Royal de Belgique i Uccle.
Den kongelige thailandske hær
Organisasjon
Hæren er delt inn i fire regionale kommandoer:
Til sammen har hæren syv infanteridivisjoner (herunder 5 stridsvognbataljoner), én panserdivisjon, én kavaleridivisjon (med panserstyrker), åtte uavhengige infanteridivisjoner, to spesialstyrkedivisjoner med ansvar for spesial- og luftbårne operasjoner, én feltartilleridivisjon og en luftverndivisjon. Tre luftmobile kompanier er støtte for resten av bakkestyrkene.
Andre bakkestyrker inkluderer kongens garde.
Utrustning
Tradisjonelt har den thailandske hæren vært organisert for å bekjempe geriljaer og drive med intern sikkerhet, og vært utrustet deretter. Med den økende stabiliteten i landet og myndighetenes ønske om å ha innflytelse i regionen har fokuset svingt mer over på konvensjonell krigføring. Etter den økonomiske nedturen sist på 1990-tallet har også hæren hatt mulighet til å oppgradere utstyret sitt.
USA har vært hovedleverandør av militært utstyr, spesielt under Vietnamkrigen, men også Kina har vært en stor leverendør. I de siste årene har dog Thailand kjøpt inn utstyr fra en rekke kilder, blant annet andre asiatiske land og Russland.
Wiltshire Regiment
Wiltshire Regiment (Duke of Edinburgh's) var et infanteri-regiment i den britiske hæren. Det ble dannet i 1881 gjennom en sammenslåing av 62nd (Wiltshire) Regiment of Foot og 99th Duke of Edinburgh's (Lanarkshire) Regiment of Foot.
Etter andre verdenskrig ble regimentet slått sammen med Royal Berkshire Regiment til Duke of Edinburgh's Royal Regiment (Berkshire and Wiltshire). Regimentshovedkvarteret lå i Devizes
Regimentet deltok i den andre boerkrigen, første verdenskrig og andre verdenskrig.
Yaghan
Yaghan (også yagan og yámana)  er et urfolk som opprinnelig levde på Ildlandet ved sørspissen av Sør-Amerika. Ordet brukes også om språket deres. I henhold til folketellingen i Chile i 2017 regnet 1,600 personer seg som yaghaner.
Gold: Greatest Hits
Gold: Greatest Hits er en samleplate med Steps, utgitt 15. oktober 2001.
Etter utgivelsen ble bandet oppløst. Produsent var Pete Waterman.
Window Maker
Window Maker (tidligere WindowMaker) er en vindusbehandler for vindussystemet X og en av hjørnesteinene i GNUstep, et prosjekt som arbeider med å etterape NeXTs OpenStep brukergrensesnitt. Windowmaker har for det meste blitt skrevet av Alfredo Kojima (utviklingsleder siden 1997) og er utgitt under GNUs GPL lisens. Window Maker ble egentlig laget som en arvtager til AfterStep.
Windowmaker har rykte på seg å være mindre ressurskrevende enn andre vindusbehandlere av samme type, og brukes derfor både av personer som vil ha et raskt og effektivt brukergrensesnitt, personer som ønsker å jobbe i et lettkjørt miljø på grunn av lite maskinressurser, og personer som har et nostalgisk forhold til OpenStep-grensesnittet. En annen grunn til at mange brukere foretrekker Window Maker fremfor andre lette vindusbehandlere, som Fluxbox, Ion og Ratpoison er at Window Maker er laget slik at brukeren skal slippe å sette opp programmer gjennom arkaiske tekstfiler, men gjennom ett grafisk program kalt WPrefs.
Dockapper
Window Maker har blitt kjent for å ha støtte for dockapper, små dataprogrammer som låser seg på spesielle steder på skrivebordet. Disse programmene kan vise forskjellig informasjon, som hvor mye ressurser man bruker eller hva klokken er, eller de kan utføre spesielle oppgaver. To av de vanligste dockappene er wmcalclock (klokke) og wmxmms (styringsverktøy for Xmms).
Navnet
Opprinnelig het programmet WindowMaker (uten mellomrom), men navnet ble skiftet etter en nettadresse-konflikt mellom windowmaker.org, eid av Window Maker-prosjektet og windowmaker.com, eid av Windowmaker Software Ltd., som produserer programvare for vinduer og dører.
Hans A. Djurhuus
Hans Andrias «Hanus» Djurhuus (født 20. oktober 1883 i Tórshavn, død 6. mai 1951 i Tórshavn) var en færøysk lærer og forfatter. Han er særlig kjent for sine fedrelandssanger og for sine barnesanger, men skrev innenfor de fleste sjangre, og etterlot seg dikt, salmer, noveller, eventyr, skuespill og en roman. Hans to år eldre bror Janus Djurhuus er også en av øyenes mest anerkjente diktere, og det sies at mens Janus er den mest respekterte dikteren på Færøyene, er Hanus (Hans Andrias) den mest folkekjære. Hans A. Djurhuus regnes som Færøyenes mest produktive dikter gjennom tidene.
Bakgrunn og familie
Hans Andrias Djurhuus ble født i Tórshavn i 1883, som sønn av Óla Jákup Djurhuus og Else Marie (født Poulsen, fra Hósvík). Han ble døpt Hans Andreas, men ble kjent under den mer færøyske navneformen Hans Andrias, foruten sitt kallenavn Hanus. Hans to år eldre bror var Janus Djurhuus, og sammen ble de kjent som Áarstovubrøðurnir (Áarstovabrødrene), etter barndomshjemmet Áarstova i Tórshavn.
Han var gift med Jutta Ziska fra København, senere med Petra Petersen fra Nólsoy. Som mange før ham arbeidet han i unge år som fisker. Etter lærereksamen i 1905 ble han lærer i Klaksvík, Tórshavn, Sandavágur (1909–1916) og Tvøroyri (1916-1919). Fra 1919 til sin død i 1951 var han dosent på lærerskolen i Tórshavn.
Dikter
Ved siden av dikt og sanger for barn og voksne skrev han også prosa, noen skuespill, noveller og skolebøker.
Han ble i 1947 utnevnt til ridder av 1. klasse av St. Olavs Orden.
Roger Arnhoff
Roger Arnhoff (født 13. april 1933 i Oslo, død 18. januar 2003 i Strömstad) var en norsk lyd- og videoingeniør, kjent fra filmer og musikk.
Mens han studerte radioteknikk gikk han i lære hos Proton (som ble Siemens) og bygde etterhvert egen båndopptaker i 1953. Han jobbet i ABC-Film 1955 med filmpionerer som lydkonsulent til Erik Borge, Erik Løchen, Jan Erik Düring. Arnhoff laget maskinen som laget ekko da Kari Diesen sang Vilhelm Dybwads sang om Hovedøen i 1957.
Han ga i 1959 den første norske stereolyd til den Filmfestivalen i Cannes-nominerte Jakten av Erik Løchen. Han anla i 1962 sitt Roger Arnhoff Lydstudio i St. Olavs gate (Oslo), og var i 1965 med på å starte Studio-ABC, med de samme folka.
På 1970-tallet hadde han sogar videostudio og patenterte sitt eget opptakssystem for lyd. Firmaet laget varierte produksjoner for reklame- og musikkbransjen, deriblant den første kvadrofoni-platen med Anne Lise Gjøstøl (1972). Selskapet gikk konkurs i 1987, og med i konkursen var også platepresseriet Hønepress på Hønefoss. og selv fikk han alvorlige øyeproblemer.
Kunståret 1215
Kunståret 1215 er en oversikt over hendelser, fødte og avdøde kunstnerpersonligheter i 1215.
Dødsfall
1215 in art
The Last Dance
The Last Dance er en remix- og samleplate av Steps, utgitt 25. november 2002, et år etter at gruppa ga seg.
Zaragoza (provins)
Zaragoza er en provins nord i Spania, sentralt i den autonome regionen Aragón. Den grenser til provinsene Tarragona, Lleida og Teruel, Guadalajara, Soria, La Rioja, Navarra og Huesca.
Provinshovedstaden er Zaragoza, som òg er regionshovedstad i den autonome regionen. Andre byer i Zaragoza er Calatayud.
Provinsen har et areal på 17,274 km² og nærmere 900,000 innbyggere. Nesten en tredjedel av disse bor i provinshovedstaden. Det er 292 kommuner i provinsen, men mer enn halvparten av disse har færre enn 300 innbyggere.
Valladolid (provins)
Provinsen har rundt 720 000 innbyggere og nesten to tredjedeler av disse bor i provinshovedstaden Valladolid, som òg er regionshovedstad i den autonome regionen. Det er 225 kommuner i provinsen, men en tredjedel av disse har færre enn 1000 innbyggere.
Kingman Reef
Kingman Reef er et lite tropisk korallrev i det nordlige Stillehavet. Det er amerikansk territorium, og er en del av USAs ytre småøyer. Kingman Reef administreres fra Washington D.C. av den amerikanske marine. Kingman Reef ligger omtrent halvveis mellom Hawaii og Amerikansk Samoa. Kingman Reef er ikke åpen for allmennheten.
Revet ble oppdaget av kaptein Edmund Fanning ombord på skipet Betsey i 1789. Det ble offisielt annektert av USA 10. mai 1922, da Lorrin A. Thurston leste en deklarasjon på stranden («Be it known to all people: That on the tenth of May, A.D. 1922, the undersigned agent of the Island of Palmyra Copra Co., Ltd., landed from the motorship Palmyra doth, on this tenth day of May, A.D. 1922, take formal possession of this island, called Kingman Reef, situated in longitude 162 degrees 18' west and 6 degrees 23' north, on behalf of the United States of America and claim the same for said company.»)
Revets høyeste punkt er omtrent én meter over havet, og mesteparten av revet er derfor ofte under vann. Av denne grunn varierer estimatene for areal fra 0,01 km² til over 1 km².
Grorud Idrettslag
Grorud Idrettslag (stiftet 18. mars 1918) er en norsk idrettslag fra Grorud i Oslo, med aktivitetstilbud innen fotball, futsal, tennis og turn, samt trimgrupper for barn og voksne.
Klubben har elitelag i fotball og futsal, samarbeider med Lillomarka Skiklubb på langrennssida og tennisgruppa har egen bane på Ammerud ved Huken pukkverk.
Grorud ble norgesmestere i futsal etter 2014/15-sesongen, og rykket opp til OBOS-ligaen i fotball foran 2020-sesongen.
Fotball
A-laget i fotball spiller i 2021 i OBOS-liagen. Klubben var i perioden 2002 til 2008 med i samarbeidsklubben Groruddalen Ballklubb.
Spillerstall
Oppdatert 27. juli 2023.
Futsal
Grorud var i eliteserien i futsal fra 2012 til 2017 og ble norgesmestere for første gang i 2014/15-sesongen, de kvalifiserte seg dermed til UEFA-cupen (2015/16-utgaven).
Groruddalen gymsal
Groruddalen gymsal er Grorud idrettslags idrettshall. Hallen nyttes til trening for klubbens mange ulike alderbestemte og voksne treningsgrupper. Hallen nyttes også på dagtid av Groruddalen skole som ligger i samme område.
(7981) 1978 VL10
(7981) 1978 VL10 er en asteroide i hovedbeltet. Den ble oppdaget av Eleanor F. Helin og Schelte J. Bus ved Palomar Observatory i San Diego County, California, 7. november 1978.
Vulkanisme på Venus
Venus' overflate domineres av vulkanisme og har produsert flere vulkaner enn noen annen planet i solsystemet. Den har en overflate som er 90 prosent basalt og ca. 80 prosent av planeten består av en mosaikk av vulkanske lavasletter, noe som indikerer at vulkanisme spilte en stor rolle i formingen av overflaten. Planeten kan ha hatt en større, global hendelse som restrukturerte store deler av overflaten for ca. 500 millioner år siden, noe forskere kan se ut fra tettheten av nedslagskratre på overflaten. Selv om det er over 1,600 store vulkaner på Venus, er ingen av dem kjent å være eruptive på nåværende tidspunkt og er sannsynligvis utdødde for lengst.
Arne Walderhaug
Arne Walderhaug (født 21. september 1949 i Oslo) er en norsk fotograf, journalist og redaktør, som bl.a. grunnla den skeive avisen Blikk.
Karriere
Han har fotografisk utdannelse fra West Surrey College of Art and Design, England. På 1980-tallet var han leder i Forbundet Frie Fotografer og for Fotogalleriet i Oslo. Han er blant annet representert i samlingene til Bibliotheque Nationale Paris, Preus Museum og Robert Meyers samling.
Han begynte sitt journalistiske arbeid som frilanser for Adresseavisen, Akershus Arbeiderblad og Dagbladet. Fra 1984 til 1990 var han redaktør for tidsskriftet Fritt Fram. I 1990 grunnla han avisen Blikk, som første frittstående avis for homofile og lesbiske. Fram til 2002 arbeidet han i avisen, der han også var redaktør. I år 2000 investerte finansmannen Christen Sveaas i Blikk, som da ble redesignet og relansert som magasin. Han mottok også Homoæresprisen i 1999.
Senere har Walderhaug vært leder for arrangementene Oslo Pride (–2004) og Europride Oslo 2005. Han har også arbeidet for HivNorge. Fra 2007 til 2017 var han internasjonal rådgiver i Landsforeningen for lesbiske, homofile, bifile og transpersoner (LLH) med ansvar for LLHs samarbeidsprosjekter i Sør-Asia, og har blant annet vært prosjektleder for et fellesprosjekt mellom Blue Diamond Society (BDS) i Katmandu, Nepal og LLH, finansiert av Norad. Fra mai 2013 til mai 2014 var Walderhaug konstituert generalsekretær av HivNorge.
Walderhaug er tilknyttet bildebyrået Samfoto.
Utstillinger
Walderhaug har også deltatt i flere kollektivutstillinger, blant annet på Preus Museum og på Stenersenmuseet.
1129 Neujmina
1129 Neujmina er en hovedbelteasteroide og går i bane innenfor asteroidefamilien Eos. Den ble oppdaget 8. august 1929 av Praskovjya Georgievna Parkhomenko ved Krim-observatoriet i Simeiz på Krimhalvøya.
MF Trondheim
MF Trondheim er et vanlig navn på skip:
Rovde
Rovde er en tidligere kommune i Møre og Romsdal fylke. I 1837 var Rovde del av Herøy formannskapsdistrikt.
Fra samme dato ble Rovdestranda med 436 innbyggere slått sammen med Syvde og Vanylven kommuner til den nye Vanylven kommune.
Rovde kyrkje er fra 1872.
Natur og kultur
Rovdestranda ligger langs Rovdefjorden, som er innløpet for Storfjorden. Bygda er omgitt av fjorden på den ene sida og fjell på den andre, de høyeste toppene er Velsvikskåla og Skåratinden. Rovde mannskor har gitt ut flere CD-er.
Sigurd Munn
Sigurd II Munn Haraldsson (norrønt: Sigurðr munnr Haraldssun) (født 1133, død 1155) var sønn av kong Harald Gille, og ble som treåring kåret til konge på Øretinget i Trøndelag etter kong Haralds død i desember 1136. Sigurd døde 22 år gammel, uten nevneverdig politisk ettermæle, men med et rykte som kvinneforfører.
Arendalsbanen
Arendalsbanen eller Arendalslinjen er en sidebane til Sørlandsbanen som går mellom Nelaug og Arendal. Hele banen ligger i Agder fylke. Banen har fra 1995 hatt elektrisk drift. Passasjertrafikken ivaretas av selskapet Go-Ahead Norge.
Sigurd Munn
Biografi
Sigurds mor Tora var kong Haralds faste frille, og levde ved hoffet. Som lite barn ble Sigurd satt til fostring hos lendmannen Såda-Gyrd Bårdsson, på et ikke nærmere angitt sted i Trøndelag. Sammen med Gyrd sto Agmund Svifte og Ottar Birting som formyndere for Sigurd da han siden ble barnekonge.
Arendalsbanen
Dagens drift
Det britiskeide selskapet Go-Ahead Norge overtok driften 15. desember 2019. Banen trafikkeres med elektrisk motorvognsett type 69H (3 vogner) bygd i 1983-84. Banen benyttes hovedsakelig av passasjerer mellom Arendal og Oslo, de må bytte tog på Nelaug. Fra Nelaug er det også forbindelse til Kristiansand og Stavanger. Arendalsbanen var fra 1970-tallet stadig truet av nedleggelse, elektrifiseringen i 1995 var et grep fra Aust-Agder fylkeskommune for å fjerne denne trusselen. Se egen artikkel om Treungenbanen.
Treungenbanen
Strekningen som i dag kalles Arendalsbanen eller Arendalslinjen, ble planlagt og bygd av NSB som en lokalbane som skulle forbinde Arendal med en viktig del av byens oppland langs Nidelva. Banen ble først åpnet til Froland i 1908. I 1910 kunne man åpne strekningen til Åmli, og i 1913 var banen ytterligere forlenget til Tveitsund eller Treungen. Treungenbanen kaltes nå banen som gikk fra Arendal til Treungen i Telemark fylke. Mulighetene for forlengelse helt til Fyresdal ble diskutert. På Rise stasjon hadde banen forbindelse med Grimstadbanen. Tømmer- og malmtransport var det viktigste formålet med disse banene, ved siden av passasjertrafikk. Både Treungenbanen og Grimstadbanen var smalsporet, men ble ombygget til normalspor fra 1935 og utover, etter at Sørlandsbanen nådde Nelaug.
Sigurd Munn
Biografi
Sigurd Slembe lot seg kåre til konge på ting i Nordhordland, i Sogn og i Fjordane. Den styringsvante kretsen som hadde holdt de politiske tøylene i Harald Gilles dager, aktet imidlertid ikke å gi slipp på makten. Det ble sendt ilbud fra Bergen til Trøndelag med bønn om at Sigurd Munn måtte bli tatt til konge på tinget. Sigurd Slembe dro likevel til Nidaros og hentet den nå munkeviede kong Magnus Blinde ut av klosteret. Sagaen lar det skinne gjennom at dette var mot Magnus' vilje. I navnet til kong Magnus krevde Sigurd kongsmakt. Enkedronningen Ingerid giftet seg senere med Ottar Birting, en av de tre nevnte stormennene som fostret og støttet Sigurd. Samtidig sørget Ingerid for at hennes egen sønn Inge (da 2 år) ble tatt til konge på Borgartinget. Slik lyktes det dem å samle en allianse som etter en tids skurring kunne stå imot Sigurd Slembe og Magnus Blinde.
Arendalsbanen
Sidebane til Sørlandsbanen
Sørlandsbanen nådde Nelaug i 1935, og Treungenbanen ble redusert til to sidelinjer. Men som en provisorisk ordning var Arendal Sørlandsbanens endestasjon, og i den forbindelse ble strekningen Arendal – Nelaug ombygd til normal sporvidde. 9. november 1935 ble det kjørt åpningstog fra Oslo V med kong Haakon VII, Kronprins Olav, statsminister Nygaardsvold og andre gjester. På Nelaug var det lokomotivbytte, og en æresportal markerte åpningen av Sørlandsbanens nye parsell. I Arendal var det stor festivitas. I tre år ble byen et stort trafikknutepunkt på Sørlandet. Reisende med dampskip vestfra byttet til tog om de ønsket en hurtig reise østover til hovedstaden. I denne perioden ble det også satt opp ekspressbuss fra Kristiansand til jernbanestasjonen i Arendal. Hverken før eller seinere har Arendal stasjon hatt slik trafikk. Også Grimstadbanen ble kort tid etter ombygd til normalspor. Fra 1935 til 1986 var jernbane den vanligste reisemåte mellom Arendal og hovedstaden. Dagtoget eller nattoget var lenge tilbudet, som ble utvidet til to dagtog, ett om formiddagen, et annet på ettermiddagen, ved siden av nattoget. Det ble også kjørt direkte vogner mellom Arendal og Oslo, og den viktigste var sovevognen. De reisende kunne legge seg i sovevognen på stasjonen, som ble kjørt til Nelaug og der koplet til nattoget på Sørlandsbanen. Et nattog på Arendalsbanen besto lenge av en sovevogn, en kombinert konduktør- og passasjervogn og en godsvogn med post og pakker. Nattoget ble lenge trukket av en skiftetraktor av type Skd 220, som også befordret godsvogner på banestrekningen. De siste årene nattoget gikk på banen ble det kjørt med en motorvogn av type 86, en sovevogn og en godsvogn. Nattoget ble innstilt før elektrifiseringen.
Sigurd Munn
Biografi
Som seksåring var Sigurd eldst av de to kongsbrødrene som (neppe egenhendig) beseiret Sigurd Slembe og Magnus Blinde i slaget ved Holmengrå. Etter dette var det relativ fred i riket i flere år. I 1142 kom Inges og Sigurds eldre halvbror Øystein Haraldsson til Norge og ble tatt til konge sammen med dem. Samtidig ble den yngre, og sykelige Magnus Haraldsson tatt til konge. Sagaen forteller av Inge og Sigurd hadde felles hird så lenge formynderne deres levde. Øystein hadde egen, «for han var fullvoksen mann». Etterhvert skulle Sigurd og Øystein gjøre felles sak mot Inge, uten suksess.
Arendalsbanen
Sidebane til Sørlandsbanen
Godssporene til havneområdet ble ikke omfattet av elektrifiseringen og godstrafikken ble innstilt ved elektrifiseringen. Godssporene til Jernbanekaien, Tollbodkaien og Linjegodsbygget har siden ikke vært i bruk. Sporene er dels fjernet, dels dekket med asfalt og avsperret med bukk.
I 2000 ble Arendalsbanen i sikkerhetsmessig forstand nedgradert til sidespor for Nelaug stasjon. Samme år ble all trafikk på banen innstilt, og utkjøringssporet fra Nelaug fysisk stengt. Årsaken var lokomotivførermangel i NSB, og stansen varte til neste ruteskifte i juni 2001. NSB avviklet sin togekspedisjon i Arendal i 2000, og billettsalget ble i 2008 overlatt til lokalavisen Arendals Tidende, som var leietaker i stasjonsbygningen fram til 2012.
Sigurd Munn
Biografi
En hovedsak i brødrenes regjeringstid ble opprettelsen av Nidaros erkebispedømme i 1152/53, der Sigurd deltok sammen med brødrene Inge og Øystein. Selv om pavens utsending Nicholas Breakspear favoriserte Inge ; sto de tre halvbrødrekongene sammen bak grunnleggingen av erkebispesetet og de kongelige innrømmelser som ble gitt ved den anledning.
Arendalsbanen
Sidebane til Sørlandsbanen
I 1986 fikk Arendalsbanen en alvorlig konkurrent da bussruten Sørlandsekspressen fikk konsesjon på flere daglige avganger på strekningen Kristiansand og Oslo. Bussruten drives av Nettbuss Sør, som er ett heleid datterselskap av NSB. Selskapet Konkurrenten fikk konsesjon i 2002, og Lavprisekspressen kom til i 2006 slik at det nå er flere aktører som konkurrerer om passasjertrafikken på strekningen. I 2007 reiste mer enn 68 000 passasjerer på strekningen mellom Arendal og Nelaug. Dette er ny årsrekord. Mange reisende til og fra Hovefestivalen har betydning for dette resultatet.
Sigurd Munn
Biografi
Etter at Gregorius Dagsson ble kong Inges rådgiver, oppsto en splittelse mellom Inge og de to etterhvert samstemte halvbrødrene Sigurd og Øystein. De tre skulle møtes til forlik i Bergen, men etter to provokasjonsdrap fra Sigurds side, og innstendige oppfordringer fra Gregorius, samtykket Inge i å gå til angrep på Sigurd og hans menn. De ble drept i gården til Sigrid Sæta i Bergen, før Øystein rakk å komme til byen.
Arendalsbanen
Sidebane til Sørlandsbanen
I 2014 ble Arendalsbanens signalsystem oppgradert med fjernstyring og FATC. Banen fikk signal- og sikringsanlegg som kan styres fra togledelsen i Kristiansand og at togenes hastighet og passering av signaler overvåkes.
Sigurd Munn
Biografi
Snorre beskriver kong Sigurd slik «han ble en villstyring og uvøren i alle ferd [...] en stor og sterk mann, med et kjekt utseende; han hadde brunt hår og stygg munn, men ellers vakkert ansikt. Han stod over andre i å tale godt og dugelig». Den "stygge" munnen er av mange blitt tolket dit hen at han hadde hareskår.